### iDie :: מדריך מסע לסוף הדרך

תמיד ידעתי שאמות פעם. אך כשזה מתקרב - רגע! מה צריך לעשות? מה רצוי ומה אפשר? אין חובה לשום דבר. רק מה שבא לי! יש כאן מידע שימושי. והזדמנויות להרהור אישי. יש כאן חיבור של רוחני וממשי. כולנו בזו הדרך. סוג של מסע

- להתמודד עם פחד, כאב וסבל
- היערכות רפואית
- פרידה, קבורה, הנצחה
- צוואה: רכוש, כסף, מידע דיגיטלי

### להתמודד עם פחד, כאב וסבל

יש כאב. חרדה קיימת.
אבל אפשר לקבל עזרה, למצוא משענת ומשמעות. אפשר להקל על הסבל.
אני לא לבד. אינני רק המחלה שלי. נפשי יחידה וייחודית. ומחוברת אל כל השאר.

- ליווי נפשי ורוחני
- מדיטציות וחמלה עצמית
- ספרים, מאמרים וסרטים מכוננים
- פליאציה, נרקוטיקה, קנאביס
- תמיכה קבוצתית

ליווי נפשי ורוחני

"הליווי הרוחני" כעיסוק, וחלקו בסביבה התומכת להקלת הסבל - שייך למילניום החדש, אך ניזון מתרבויות עתיקות וחובקות עולם. “הליווי הרוחני” מסייע לאדם לאתֵר בתוך עולמו הפנימי מקורות להשראה וכוחות נפש להתמודדות, למצוא עוגנים של כבוד, חירות פנימית ואמון.

נסו לחפש בגוגל, בין חברי קהילתכם, או ישירות בדף העמותה לליווי רוחני, מלווה לתת לכם יד וכתף ואוזן קשבת בדרך הלא פשוטה הזו. המלווים הרוחניים הם כאן בשבילכם.

* בקרוב- עוד פיסת מידע על פסיכולוגים בנמצא

מדיטציות וחמלה עצמית

אומרים שעמוק בתוכנו נמצא ים של שקט, ללא גלים וסערות - זה מקור הכוח שלנו. אומרים שאפשר להתחבר לשם בנשימה, בקשב עדין, במדיטציה מונחית ובתרגילי מיינדפולנס.
שווה לנסות, שווה לחוות. גם אם אין בי אמונה דתית ולא ניסיון בגישות רוחניות

ספרים, מאמרים וסרטים מכוננים

לקרוא טקסטים, לצפות בסרטים – טוב להגות במוות, לראות איך זה אצל אחרים, לקבל השראה וניחומים. הנה רשימת המלצות בהתהוות

פליאציה, נרקוטיקה, קנאביס

הגישה הפליאטיבית רואה במוות תהליך טבעי, אינה מכוונת לזרז או לעכב אותו, אלא לשפר את איכות החיים ככל שניתן בשלב שהוא קרב.

הטיפול נועד להקל על כאבי גוף ונפש ועשוי גם להיטיב את מהלך המחלה , הטיפול משלב היבטים נפשיים ורוחניים במסגרות אישיות וקבוצתיות, בבית ובהוספיס
**בזמננו ולמזלנו, מלבד משככי כאבים, נעשה שימוש בקנאביס להקלת סבלם של חולים סופניים, רא ב מידע נוסףבאתר האגודה לתמיכה פלאטיבית וב-באתר משרד הבריאות

תמיכה קבוצתית

מסגרות שונות מספקות תמיכה בקבוצה - זה עוזר לרבים. האגודה למלחמה בסרטן, חברים לדרך של ברושים, ועוד...

### היערכות רפואית

מה אוכל לתכנן לגבי מיקום, תיזמון ואופן המוות שלי

- הבחירה לגבי החייאה / הארכת חיים
- הוספיס בבית או מחוצה לו
- תרומת איברים
- מינוי אחראי
- החלטה אקטיבית - אותנזיה

הבחירה לגבי החייאה / הארכת חיים

הזכות למות בכבוד מוסדרת בחוק החולה הנוטה למות - זכאות לבקש שימנעו מטיפול בו, המחייבת את הצוות הרפואי לקיים את הוראותיו. אדם זכאי גם לתת הוראות מראש, בעודו בריא, ביחס לטיפול שיקבל או שימנע מלקבל, אם וכאשר יהיה חולה הנוטה למות וכן למנות מיופה כוח שייתן הוראות במקומו.

למידע נוסף והורדת הטפסים הרלוונטיים ראו באתר משרד הבריאות. שימו לב שהוראות אלה תקפות מהיותם של שני עדים נוכחים בעת מתן ההוראות, ולא רק אם הגיעו הטפסים למשרד הבריאות.

הוספיס בבית או מחוצה לו

הוספיס הינה מסגרת של טיפול תומך, בשלב שלא ניתן עוד להתרפא. הכוונה לדאוג לאיכות תקופת החיים האחרונה, בעזרת משככי כאבים, מיקום נוח ופסטורלי ככל האפשר ומעורבות אנשי מקצוע פארא-רפואיים להקלת הסבל. זה מגיע לכולנו על פי חוק

הוספיס אשפוזי

ההוספיס 'בית פרידמן' במרכז הרפואי שיבא שבתל השומר, ההוספיס בבית החולים הדסה הר הצופים בירושלים, ההוספיס בבית החולים נוף הדר בחיפה וזה בבית החולים הצרפתי סן לואי ("סנט לואיז") בירושלים

הוספיס בית

יכול להתקיים בבית של הנוטה למות, או בבית-אבות. באמצעות קופות החולים או הגופים הבאים: 'צבר רפואה' , מרכז רעות-אשל, הוספיס גליל עליון והשירות של חברת שר"ן - Medtrix , וכן על ידי הוספיס האגודה למלחמה בסרטן

תרומת איברים

מהו החוק, מדוע כדאי, קישור לטופס

מינוי אחראי

ייפוי כוח מתמשך למצבים של אי-יכולת לקבל החלטות בעתיד. הסבר, טיפים, קישור לעורכי-דין מורשים. עדכון מימי הקורונה לגבי מתן יפוי כוח בוידאו

החלטה אקטיבית - אותנזיה

פחד או אומץ? שליטה או שחרור? כבוד או זילות החיים?

החוק בישראל אינו מאפשר המתת חסד, כלומר בחירה אקטיבית של זמן ואופן סיום החיים. שוויץ הינה המדינה היחידה בעולם המאפשרת למטופלים, שאינם אזרחי המדינה, להגיע אליה, ולסיים את חייהם במועד שהם בוחרים. ארגון DIGNITAS [דיגניטאס], ששוכן בציריך, דוגל בזכותו של כל אדם להחליט על מועד ואופן סיום חייו.

לשם כך אפשר להיעזר באתר משאלה אחרונה בענייני הבירוקרטיה הלא פשוטה, בארגון הנסיעה וחשיבה על שאלות נוספות.
כמו כן, אפשר למצוא ברשת סיפורים אישיים של כמה עשרות ישראלים שכבר ביצעו זאת. ישנה גם רשת הנקראת FINAL EXIT אפשר להתעניין ולמצוא שם הדרכה ושאלות למחשבה. אפשר לרשום את מה שהחלטתם כאן: ​

### פרידה, קבורה, הנצחה

לבחור איך ניפרד וכיצד תיטמן גופתנו

- לקראת מותי - טקסי פרידה
- ברגע האחרון - מימוש משאלות
- עם מותי - קבורה / שריפה
- לאחר מותי - הנצחה

לקראת מותי - טקסי פרידה

איך איפרד מהעולם הזה, מהסובבים אותי. מחשבה קשה ועצובה. מתעוררים הרחשים: סליחה, תודה, אהבה. עולות המון שאלות. אולי לא בא לי בכלל להתעסק עם זה. המממ, אולי ארשום כאן את מחשבותי וכיוונים שאבחר ​

- פרידה מכל אחד לחוד או לאסוף את כולם.
- מי מוזמן לפרידה? ואת מי לא להביא בשום אופן.
- מתי ארצה להיפרד - ברגעים האחרונים או לפני כן?
- האם ארצה לתכנן הכל, לשלוט עד כמה שאפשר? או להיעזר בחברים או מוסד מסחרי שעורך זאת..
- האם אחבר תפילה וסגנון משלי, או שאציץ קצת איך זה בתרבויות אחרות. הרי יש טקסים דתיים קלאסיים וטקסים שבטיים וטקסים בודהיסטים.

ברגע האחרון - מימוש משאלות

יש משאלות שאפשר לממש לבד ויש כאלה שנצטרך עזרה של חברים וקרובים. ישנן גם עמותות כמו "קשת המשאלות" - הנה קישור לטופס בקשת מימוש המשאלה

עם מותי - קבורה / שריפה

"כי מעפר באתי ואל עפר אשוב" זה ברור לי. ואיך הייתי רוצה שזה יקרה, בהקשר לתפישת עולמי הדתית, החברתית, האקולוגית, הרגשית?

- ברירת המחדל היא קבורה יהודית, הנמצאת בפיקוח משרד הדתות ומימון בסיסי של הביטוח הלאומי. חבר'ה קדישא יטפלו בכך על פי התקנות. הנה אפשרויות ותעריפים לבחירת מקום ואיפיון חלקת הקבר
- קבורה אזרחית מותרת בחוק על פי אמונתו והשקפתו של האדם. אפילו בארון, למרות שאין זה מקובל ביהדות. הסברים ומחירים לקבורה אזרחית באתר כל זכות.
- שריפת הגופה (נקרא גם אופרה / קרמציה) אינה בחוק, אך אין איסור על כך. היא לא תמומן על ידי המדינה, אך הנה פסק דין המורה לכבד את רצון המת לשריפת גופתו. אפשר להזמין שריפת ב"עלי שלכת" או ב"היי ספיריט"

זה לא קל. כל דבר כזה דורש הרהור ובירור - רישמו כאן ​ מחשבות והחלטות...

לאחר מותי - הנצחה

אין לי מושג איך יזכרו אותי. כל אחת ואחד - בדרכם. אולי אין לי השפעה ושליטה בכך. והאם זה משנה לי בכלל? ואולי - בא לי לבחור באיזו דרך הנצחה, המתאימה לי ולרוחי. כאן ארשום את מחשבותי ובחירותי ​

- הגישה היהודית - הנחת מציבה, אמירת קדיש ועליה לקבר לאחר 30 יום וביום השנה.
- אשמח לדעת שמכינים ספר או סרט הנצחה, אפילו אאסוף חומרים לשם כך.
- אני בעד אירוע להנצחה תרבותית ואמנותית, אולי פעילות טבע וספורט. עם זיקה חברתית, או זיקה תחרותית?
- הכיוון שלי זה משהו אונליין. אתר באינטרנט, או דף באתר כמו מוקירים או תוכנית רדיו באתר כמו סיפור משפחתי
- אם כבר אונליין - אז משהו עתידני - אקליט את קולי כדי שקרובי ישוחחו איתי באמצעות בוט

### צוואה: רכוש, כסף, מידע דיגיטלי

צברתי משהו בחיים. דברים קטנים, דברים גדולים. רכוש וחסכונות. לחלקם ערך אישי ונוסטלגי ולחלקם ערך כספי משמעותי. יש מקום להרהור - האם לקחת אחריות מפורטת למה יקרה איתם או להשאיר לאחרים להחליט ביניהם על פי דעתם ועל פי חוק?

- צוואה על פי חוק הירושה
- רשימות נכסים ויורשים
- נכסים דיגיטלים
- ניתוק חשבונות

צוואה על פי חוק הירושה

אפשר לערוך צוואה המאושרת ע"י נוטריון ואפשר גם לכתוב לבד בבית "צוואה בכתב יד". לא נחוצים לה אפילו עדים, כלומר ניתן לשומרה בסוד. אך חשוב להקפיד:

כתב היד צריך להיות קריא. אם הוא מודפס - זוהי כבר "צוואה בעדים" ויש לה נוסח משפטי מוקפד אחר. יש לנסח את כל הסעיפים בלשון ציווי ולא כמחשבה או בקשה.

יש להוסיף תאריך וחתימה באותו כתב היד, בכל אחד מהדפים (וליד כל תיקון). בדיני ירושה - הצוואה המאוחרת ביותר היא הקובעת.

​

צוואה על פי חוק הירושה (המשך)

אסור לדרוש תנאי לקבלת הרכוש ע"י היורשים, שהינו בלתי חוקי, בלתי מוסרי או נוגד לתקנת הציבור. כי אז - הצוואה תישאר תקפה, אבל התנאי יתבטל.

אפשר להפקיד את הצוואה למשמרת אצל עו"ד או אדם קרוב, או תמורת תשלום סמלי אצל הרשם לענייני ירושה. כדאי לצרף תעודת רופא המעידה על צלילות כותב/ת הצוואה, אפילו להצטלם בוידאו בעת החתימה.

רשימות נכסים ויורשים

רישמו כאן ​ מי מקבל מה. הקפידו לכתוב את פרטי היורשים במדויק: שם, מספר זהות, כתובת, תאריך לידה, מהות הקשר וכל פרט חשוב נוסף. למען חוקיות הרשימות - חובה לכתוב את פרטי הנכסים במדויק - כתובת וחלקה של דירות, מספרי חשבונות בנק, בעלות רכב וכו'
אגב, קופות גמל, פוליסות ביטוח חיים וקרנות פנסיה / קצבות - אינן נכללות בצוואת העיזבון. לכן חייבים למלא טופס מינוי מוטבים בחברת הביטוח.

נכסים בעלי ערך כספי | נכסים בעלי ערך רגשי
--- | ---

- בתים ומגרשים
- רכבים ומכשירים
- חשבונות בנק
- תגמולים ממוצרים ויצירות

- בגדים ובדים
- ספרים ודיסקים
- תכשיטים וקישוטים
- שמונצעס ותמונות

נכסים דיגיטלים

מה קורה לכל המידע שאנו משאירים בענן - פייסבוק, גוגל וכו'

ניתוק חשבונות

בבוא היום, לא לפני ולא אחרי, אלחץ על הכפתור ואבקש שינותקו חשבונותי לשירותי אונליין. הכינו כאן ​ את רשימת השירותים לניתוק ואת הפרטים המבוקשים בטופס. לביצוע באתר netek.co.il.